Source: http://docplayer.hu/2437005-Foldhivatali-ugyvitel.html
Timestamp: 2017-12-12 16:05:12+00:00

Document:
Földhivatali ügyvitel - PDF
Download "Földhivatali ügyvitel"
1 Földhivatali ügyvitel (Ideiglenes oktatási segédanyagnak összeállította: dr Bednay Dezső Ingatlan fogalma A Polgári Törvénykönyv (Ptk.) nem határozza meg sem az ingó, sem az ingatlan fogalmát sem. A polgári jog rendelkezései során ingatlannak minősül: a földterület - amely az ingatlannyilvántartás hatálya alá tartozik - és mindaz, ami a földdel tartósan egyesítve, azaz szilárd összeköttetésben van (pl. a ház, fák, lábon álló termés stb.). Az ingatlanok fontosabb csoportjairól külön törvények, jogszabályok rendelkeznek, például: - a lakások és helyiségek bérletére, valamint az elidegenítésükre vonatkozó egyes szabályokról szóló évi LXXVIII. törvény - a termőföldről szóló évi LV. törvény - az erdőről, az erdő védelméről és az erdőgazdálkodásról szóló évi XXXVII. törvény - a társasházakról szóló évi CXXXIII. törvény A polgári jogban minden ingónak minősül, ami nem ingatlan. Az ingók átruházásra vonatkozó előírások jóval rugalmasabbak, nagyobb szabadságot biztosítanak a jelenlegi és a leendő tulajdonosnak. Dologkapcsolatok (alkotórész és tartozék) A tulajdonjog kiterjed mindarra, ami a dologgal olyképpen van tartósan egyesítve, hogy az elválasztással a dolog vagy elválasztott része elpusztulna, illetőleg az elválasztással értéke vagy használhatósága számottevően csökkenne (alkotórész). Főszabály szerint az alkotórész a fő dolog jogi sorsában osztozik. Ingatlan esetében a földrészletnek az épület, a növényzet és egyéb építmény (kerítés, akna) lehet alkotórésze. A növényzet addig alkotórész, amíg el nem válik a földtől, így a termés a leszedéssel, a fa a kivágással önálló dologgá válik. A fenti főszabály alól vannak kivételek. A legfontosabb kivétel, hogy az épület tulajdonjoga egyes esetekben nem a földtulajdonost, hanem az építkezőt illeti meg (Ptk. 97. (2) bekezdés). Nem osztozik az alkotórész a fő dolog jogi sorsában, ha nem kifejezetten alkotórész eladásáról van szó (például bontási anyag). A kivétel azonban csak abban az esetben érvényesül, ha az adott dolog birtokba vehető. A tulajdonjog kétség esetében kiterjed arra is, ami nem alkotórész ugyan, de a dolog rendeltetésszerű használatához vagy épségben tartásához rendszerint szükséges, vagy azt elősegíti (tartozék). A tartozék fogalmát olyan pontossággal, mint az alkotórészt, nem határozza meg a törvény. E körben a gazdasági kapcsolat a meghatározó jellemző, vagyis a tartozék a fődologtól fizikailag sérelem nélkül elválasztható, azonban annak rendeltetésszerű használatához vagy épségben tartásához általában szükséges. Példaként szokták említeni, hogy az evező tulajdonjoga kétség esetén a csónak tulajdonosát illeti. A törvénynek az a szabálya, hogy csak kétség esetében terjed ki a fő dolog tulajdonjoga a tartozékra is, azt jelenti, hogy a felek megállapodással eltérhetnek ettől. 1
2 Konkrét dologkapcsolatok a gyakorlatban: Ingatlanon álló építmény: A földrészleten álló építmény az ingatlan alkotórésze. Ily módon alkotórésznek minősül a telken épült garázs, és ennek megfelelően tulajdonjogi szempontból a garázs osztja a telek jogi sorsát. Pavilon: A Legfelsőbb Bíróság álláspontja szerint a közterületre állított pavilon a földterületbe való mechanikus bekapcsolás ellenére is megtartja ingó jellegét és így tartozéki minőségét, feltéve, hogy az ingatlanba való beolvasztás nyilvánvalóan ideiglenes célzatú. Pince: Az a pince, amelynek bejárata a pince tulajdonosának tulajdonában álló földrészletről nyílik, a földrészlet alkotórésze, és mint ilyen, önálló ingatlanként nem telekkönyvezhető. A közterületről nyíló pince azonban önálló ingatlanként telekkönyvezhető (Polgári Jogi Döntvénytár jogeset, Közgazdasági és Jogi Könyvkiadó, Budapest, 1973.). Pajta: A pajta az ingatlan tartozéka. Feltétel azonban, hogy a pajta ne legyen olyan tartósan megépítve, hogy az elválasztással elpusztuljon, illetve értéke csökkenjen. Ez utóbbi esetben ugyanis a pajta már az ingatlan alkotórészének minősül. Építési anyag: Ha a megvásárolt ingatlanon fel nem használt építőanyagok is találhatók, szerződési kikötés hiányában ezeken az új tulajdonos nem szerez tulajdonjogot. Tulajdonjog megszerzésére ugyanis csak akkor van lehetőség, ha ez az építési anyag alkotórésznek, vagy tartozéknak minősülne. Ezzel szemben a bontási anyag noha az épület és így a telek alkotórészének tekintendő, önálló forgalom tárgyát képezheti és nem minden esetben osztja a fő dolog jogi sorsát. Az épület akkor minősülhet bontási anyagnak, ha a tulajdonos a lebontáshoz hatósági engedéllyel rendelkezik, vagy ha az épület ilyen engedély hiányában is lebontható. E feltételek hiányában a bontásra érett épület, mint alkotórész a telek jogi sorsát fogja osztani. Faház: Nem vitás, hogy a földrészlet legfontosabb alkotórésze az épület. Az olyan építmény azonban, amelynek eltávolítása, áthelyezése nehézség nélkül lehetséges, ingó dolognak minősül. Ilyen lehet például a betontuskókra helyezett faház. Villanyvezeték, szerelvények: Alkotórésznek minősülnek, amelyek nem választhatók el az épülettől. Ezzel szemben a bírói gyakorlat szerint a csillár tartozék, de a forgalmi szokások szerint - külön megállapodás hiányában - az ingatlan adásvétele általában nem terjed ki rá. Központi fűtőberendezés, cserépkályha, gázkonvektor: Tartozéknak minősülnek, amelyre az adásvétel általában kiterjed. Úttest mellé telepített közvilágítási lámpák: a közút tartozékainak minősülnek. Fák: Azokat a dolgokat is a föld alkotórészének kell tekinteni, amelyek mint növedékek utólag keletkeztek. Ennek értelmében a földben gyökerező fa a földnek ilyen növedéke és mindaddig alkotórésznek minősül, amíg a földtől el nem választják. Amíg a földben gyökerező fa alkotórész, osztja a fő dolog jogi sorsát, tehát a fa azt a földtulajdonost illeti meg, akinek a földjén áll. A Legfelsőbb Bíróság az ún. soproni mélygarázs ügyben arra a következtetésre jutott, hogy a forgalomképtelen ingatlan felszínén, felszíne alatt vagy felett emelt épület tulajdonjogát az 2
3 alkotórészre vonatkozó szabályok szerint kizárólag a földtulajdonos szerezheti meg, mivel e dolgok a törvényi tilalom folytán nem kerülhetnek más személy tulajdonába. Összefoglalóan az mondható el, hogy az ingatlannak és elsősorban az épületnek többféle tartozéka lehet, amelyeknek a fő dologgal való kapcsolata hol erős, hol gyengébb. Az adott dolog tartozék jellegét eldöntő megállapodás hiányában a műszaki adottságokra, a közfelfogásra figyelemmel és a helybeli szokásokra tekintettel kell eldönteni, hogy a fő dolog tulajdonjoga a tartozékokra is kiterjed-e. Az ingatlan-nyilvántartás (1997. évi CXLI. törvény) Mi is az ingatlan-nyilvántartás? Az ország egyik legnagyobb, s egyértelműen a legnagyobb ingatlan adatbázisa. Célja, hogy az ingatlanokkal kapcsolatos jogokat, követeléseket nyomon lehessen követni. Meg kívánja teremteni a szerződések biztonságát, közhiteles nyilvántartását adja mindazoknak a jogoknak és tényeknek, melyeket az ingatlan-nyilvántartásba be lehet, vagy be kell jegyezni. Ugyanakkor meg is határozza, hogy mik kerülhetnek be ebbe a nyilvántartásba. Megadja azokat az alap paramétereket, amivel akár szerződés készítésekor, akár bármilyen földmérési tevékenységnél a szakemberek támaszkodhatnak. Nyilvánosságának köszönhetően az ingatlant vásárlók, hitelnyújtó bankok már a jogügylet megkötése előtt tisztában lehetnek a valós jogi viszonyokkal. Az ingatlan-nyilvántartás mai rendszerének szabályozására 1972-ben került sor. Az ingatlanokra, földekre korábban hazánkban is a nyugat-európai gyakorlatnak megfelelve két nyilvántartást vezettek. A bíróság által vezetett telekkönyv tárgyát a forgalomképes és megterhelhető, azaz jogügyleti forgalom tárgyát alkotó (elsősorban telek, lakás, üdülő) ingatlan képezte. A különböző közigazgatási szervek, majd a földhivatalok által vezetett földadó kataszter - későbbi nevén földnyilvántartás - eredetileg nevéből fakadóan viszont a földadónak képezte alapját, majd döntően a külterületi földekkel kapcsolatos statisztikai, illetőleg a mezőgazdasági termeléssel összefüggő célokat szolgált tól a bíróság által vezetett telekkönyv és a földhivatalok által vezetett állami földnyilvántartás (földadó kataszter) összevonása útján új egységes ingatlan-nyilvántartás készült. Az ingatlan-nyilvántartás vezetése az államigazgatási szervként működő földhivatalok hatáskörébe került. Az 1990-től kibontakozó tulajdoni reform következményeként az ingatlanok és földrészletek száma rendkívüli mértékben megszaporodott. A korábban homogén táblákból kisebb területű földrészletek alakultak ki, az állami lakások eladása folytán pedig jelentősen megnőtt az ún. öröklakások száma. Az ingatlan-nyilvántartás gépi adatfeldolgozásra való átállítása elkerülhetetlenné vált, az új törvény már ezeket a szabályokat határozta meg. A hatályos törvény változatlanul fenntartotta az ingatlan-nyilvántartás egységességét, az ingatlannal kapcsolatos adatok, jogok és tények nyilvántartása változatlanul egy szervezet, a földhivatal feladata. A nyilvántartás alapja változatlanul nem az ingatlan tulajdonosa, hanem maga az ingatlan. A törvény érvényre juttatja a nyilvántartás teljességének az elvét azáltal, hogy az ország valamennyi ingatlanát tartalmazza. A törvény változatlanul érvényesíti azokat a klasszikusnak tekinthető, a telekkönyvből eredő alapelveket (bejegyzés, közhitelesség, nyilvánosság, okirati elv, rangsor) amelyek eddig is jellemezték az ingatlan-nyilvántartást. Az 3
4 ingatlan-nyilvántartási eljárásra a törvény önálló közigazgatási eljárási szabályrendszert határoz meg, amelynek háttérjogát egyrészt a közigazgatási eljárás általános szabályai, másrészt - a jogorvoslat tekintetében - a polgári perrendtartás jelenti. A törvény a bevezető rendelkezések körében rögzíti az ingatlan-nyilvántartás legfontosabb alapelveit: a bejegyzés elvét, vagyis, hogy az ingatlanokat érintő jogváltozások általában csak akkor állnak be, ha azokat az ingatlan-nyilvántartásba bejegyzik. Az okiraton alapuló bejegyzés keletkezteti például az átruházáson alapuló tulajdonjogot, a haszonélvezeti jogot és a jelzálogjogot. Az Inytv. tételesen meghatározza azokat a jogokat, amelyek keletkezéséhez szükséges az ingatlan-nyilvántartási bejegyzés. Az okiraton alapuló bejegyzés hozza létre az átruházáson alapuló tulajdonjogot, a szerződésen alapuló vagyonkezelői jogot, földhasználati jogot, haszonélvezeti jogot, használat jogát, telki szolgalmi jogot és a jelzálogjogot (önálló zálogjogot) [Inytv. 3. (2) bek.]. Felmerülhet azonnal a kérdés, hogy ha az ingatlan-nyilvántartás nem jegyez be egy jogot, vagy különféle hibák, hiányok miatt hiánypótlásra visszaadja, akkor az ez alatt eltelt időben mi történik a tulajdonjoggal, illetve az egyéb, az ingatlan-nyilvántartási bejegyzéssel keletkező jogokkal? A régi tulajdonos rendelkezhet velük jogszerűen, uratlanok lesznek, vagy a szerződés szerinti állapot létrejön, csak nem kerül deklarálásra? Uratlan semmiképpen nem lesz az ingatlan, mivel ezt a jogszabályok alaphelyzetben kizárják. A magyar jog szerint ingatlan tulajdonjogával felhagyni nem lehet, tehát az ingatlannak akkor is van tulajdonosa, ha azt a valóságban nem birtokolják, nem használják. A bejegyzési elv egyáltalán nem jelenti azt, hogy pl. egy ingatlanra vonatozó szabályszerű adásvételi szerződés, amit nem jegyeztetnek be az ingatlan-nyilvántartásba, ne volna hatályos, a tulajdonjogszerzés ne volna érvényes. A hatály szempontjából azonban lényeges különbség van az ingatlan-nyilvántartásba be nem jegyzett, illetve a bejegyzett jogszerzés között. Az ingatlan-nyilvántartásba be nem jegyzett szerzés csak az eladó és a vevő között hatályos, és nem érvényes harmadik személyekkel szemben. A jog ezt kötelmi hatálynak nevezi, ami csak az eladóra és a vevőre vonatkozik. Ezzel szemben az ingatlan-nyilvántartásba bejegyzett jogszerzés (jogváltozás) dologi hatályú, vagyis nemcsak az eladó és a vevő között érvényes, hanem mindenki mással, tehát harmadik személyekkel szemben is hatályos. Az ingatlan-nyilvántartás jogkeletkeztető hatálya itt kapcsolódik a közhitelesség elvéhez, amely védi azokat, akik az ingatlan-nyilvántartásban bízva, ellenérték fejében szereznek az ingatlanra jogot. A bejegyzés elvével, az ingatlan-nyilvántartási bejegyzés jogkeletkeztető hatályával kapcsolatban azonban meg kell jegyezni, hogy nem általánosan alkalmazható elv és nem is érvényesülhet töretlenül. Következik ez abból a tényből, hogy ingatlanra nemcsak szerződés alapján lehet jogot szerezni. A kivételek között kell említeni az ingatlanra vonatkozó minden 4
5 olyan jogváltozást (keletkezést, módosulást, vagy megszűnést), amely nem szerződés alapján következik be. Ezek legfontosabb csoportjai az öröklésen hatósági intézkedésen, a törvényi rendelkezésen az elbirtokláson alapuló jogváltozások. Példaként lehet megemlíteni öröklés útján szerzett tulajdonjogot, jogszabály által létrehozott haszonélvezeti jogot stb. Az említett esetekben a jogi jelentőségű tény (halál, hatósági határozat, törvényi rendelkezés stb.) alapján a jogváltozás akkor is bekövetkezik, ha a beadott okirat az ingatlan-nyilvántartásba való bejegyzésre nem, vagy csak kiegészítések után alkalmas. a nyilvánosságának elvét, s annak korlátozását a törvény csak annyiban engedi meg, amennyiben a személyes adatok védelméhez fűződő érdek feltétlenül megköveteli. Az ingatlanokhoz fűződő jogok és törvényes érdekek védelmét ugyanis csak akkor szolgálhatja a nyilvántartás, ha annak tartalma - részben vagy egészben - az érdekeltek részére hozzáférhető. Az ingatlan-nyilvántartási tulajdoni lap tartalma korlátozás nélkül megismerhető; azt bárki megtekintheti, arról feljegyzést készíthet vagy hiteles másolatot kérhet. Az ingatlan-nyilvántartás - az e törvényben meghatározottak szerint - nyilvános. A tulajdoni lapról a következő papír alapú másolatok állíthatók ki, valamint - az e törvényben meghatározottak szerint - elektronikus dokumentumként a következő másolatok szolgáltathatók: teljes másolat, amely valamennyi bejegyzést szó szerint tartalmaz, szemle, amely kizárólag a - másolat kiállításának, illetve elektronikus úton történő lekérdezésének időpontjában - fennálló bejegyzéseket tartalmazza szó szerint. Minden olyan magán- és közokirat, hatósági határozat tartalma, amely a jogosult, illetőleg a kötelezett bejegyzése vagy törlése alapjául szolgált, vagy szolgálhat, szintén megismerhető. amennyiben valaki írásban igazolja, hogy joga érvényesítéséhez, illetve jogszabályon, hatósági határozaton alapuló kötelezettségének teljesítéséhez van szüksége az irat megismerésére. Ilyenkor a személyi azonosító (személyi szám) kivételével a többi okirat hozzáférhető, azokat tanulmányozhatok, azokról feljegyzések készíthetők. Korábban elég volt a jogi érdeket valószínűsíteni, a jogszabály január 1-jétől hatályba lépett módosítása (az ingatlan-nyilvántartásról szóló évi CXLI. törvény módosításáról szóló évi CXXII. törvény) azonban csak kötelezően írásba foglalt formában fogadja el a jogi érdek valószínűsítését - igazolását -, s ezzel lehetőséget biztosít a tulajdonosoknak, érdekelteknek, hogy jogi útra tereljék érdekeik védelmét, ha a vélelmezés hamis volt. Ugyanakkor kötelező a betekintést kérőnek, hogy azonosításra alkalmas fényképes igazolvánnyal igazolja magát a földhivatal dolgozója felé. A széljegyes iratokba betekintést kérő ügyfelet a földhivatalnak már jogában áll igazoltatni is. Amíg korábban a szóbeli kérelemre szóban adta meg az elutasítást, ha úgy látta helyesnek, addig most írásban, végzéssel teszi meg ugyanezt, amennyiben az ügyfél kéri, amivel fellebbezési jogosultságot is biztosít a döntése ellen 5
6 a közhitelesség elvét, mely szerint az ingatlan-nyilvántartás a bejegyzett jogok és a feljegyzett tények fennállását hitelesen tanúsítja. Ahhoz, hogy valaki jóhiszemű jogszerző legyen két dolog szükséges: bizalom a nyilvántartásban és ellenérték. Ráadásul az is feltétel, hogy a kettő egyszerre, egyidőben álljon fenn. Induljunk ki abból, hogy az eladó és a vevő egymással szerződést kíván kötni. Az eladó állítását, miszerint az eladásra kínált ingatlan a tulajdonát képezi, az ingatlannal kapcsolatban megadott adatok a valóságnak megfelelnek, az ingatlan-nyilvántartással, a kiadott tulajdoni lappal tudja igazolni. A vevő ennek ismeretében, ebben bízva köti meg a szerződést. A műszaki adatokat, térmértéket még csak tudja máshogyan ellenőrizni, de a tulajdoni viszonyokat nem, így itt csak és kizárólag a nyilvántartásba vetett bizalom lehet a szerződés alapja. Ugyanakkor egy későbbi jogvitában senki sem hivatkozhat arra, hogy azokról a jogokról, tényekről nem tudott, amelyek a szerződéskötés időpontjában az ingatlan-nyilvántartásba be voltak, vagy fel voltak jegyezve [Inytv. 5. (1) bek.]. Az ellenérték fejében jogot szerző személy tehát bízhat abban, hogy az ingatlannyilvántartásba bejegyzett jogok azt illetik, akit a nyilvántartás feltüntet, továbbá, hogy a nyilvántartás tartalmával szemben más jogok nem állnak fenn. Az ingatlan-nyilvántartásban feltüntetett adatokkal szemben a bizonyítás azt terheli, aki az adatok helyességét, valósággal egyezőségét vitatja. Ha valamely jogot az ingatlan-nyilvántartásba bejegyeztek, illetve, ha valamely tényt oda feljegyeztek, senki sem hivatkozhat arra, hogy annak fennállásáról nem tudott. Az ingatlanokat érintő szerződések megkötése előtt ezért a felek elemi érdeke, hogy a körzeti földhivatalban tájékozódjanak a bejegyzett jogokról és tényekről; a kérelemhez kötöttség elvét, amely szerint jogok és tények bejegyzésére irányuló eljárás főszabályként az ügyfél kérelmére indul, és a kérelemhez az eljáró földhivatal kötve van. A földhivatal csak azt a jogot vagy tényt jegyezheti be az ingatlan-nyilvántartásba, amelyet az ügyfél a kérelmében megjelölt; Ha a beadott okiratokhoz nem kapcsolnak kérelmet, úgy az eljárás meg sem indul. Ez esetben úgy kell tekinteni, mintha az iratok be sem lettek volna adva, s ez esetben jogorvoslatnak sincs helye, ami végzéssel vagy határozattal történő elutasítás esetén megilleti a kérelmezőt. Az Inytv. meghatározza azokat az okokat, amikor egy szerződést nem lehet bejegyezni. Ezek között vannak olyanok, amikor kiadják a hiánypótlást, s ennek benyújtása után megtörténik a bejegyzés, s vannak, ahol erre nincs lehetőség. Ezeket az okokat a törvény taxatíve (fixen rögzítve) felsorolja. Ezek közé tartozik, ha a kérelem és az okirat tartalma érthetetlen, vagy egymásnak ellentmondó. Az Inytv január 1-jei változása óta a kérelmet csak a törvényben meghatározott formátumú, az internetről is letölthető nyomtatványon lehet érvényesen beadni. A jogszabály nem tiltja meg, hogy a hivatalos formanyomtatványhoz valaki szöveges kiegészítést csatoljon. Tehát ha nincs nyomtatvány, azt az eljárást kizárja, de a kiegészítést nem tiltja, annak tartalmát a hivatalok figyelembe tudják venni. Ennek akkor van jelentősége, ha az irat beadója a megadott rubrikáknál több adatot kíván megadni, vagy olyan közlendője van, ami a hivatali eljárásban fontos. 6
7 A rangsor elvének lényegét a jogtudomány abban látja, hogy az egymást kizáró bejegyzések közül csak a későbbi hatályos, az egymással összeférő jogok közül pedig a korábbi rangsorban szerzett jog megelőzi a későbbit. A rangsor elvének alapja minden tekintetben az időtényező. A bejegyzések rangsorát tehát az határozza meg, hogy a bejegyzési kérelmek milyen sorrendben érkeznek a földhivatalhoz. Az ingatlan-nyilvántartásba csak a rangsor betartásával teljesíthető bejegyzés, az örökléssel szerzett ingatlan csak akkor ruházható át adásvételi szerződéssel, ha az örökös tulajdonszerzése előbb bejegyzést nyer (KGD ) Az ingatlan-nyilvántartásban egy-egy bejegyzés ranghelyét és ezzel a bejegyzések rangsorát - az Inytv. eltérő rendelkezése hiányában - a bejegyzés, feljegyzés iránt benyújtott kérelem iktatási időpontja határozza meg [Inytv. 7. (1) bek.]. Törvényi kivételt jelent a Vht a, amely szerint a földhivatal a végrehajtási jog bejegyzését - ideértve a megelőző beadványokat is - a rangsor elvének mellőzésével soron kívül intézi el (KGD ) Az Inytv. meghatározása szerint az ingatlanra vonatkozó szerződéseket a megkötéstől számított 30 napon belül kell beadni az ingatlan-nyilvántartáshoz [Inytv. 27. (2) bek.]. Ha nem került beadásra az irat, bírság is kiszabható, és semmi sem védi a vevőt a jóhiszemű harmadik féltől, aki az ingatlan-nyilvántartásban bízva, ellenérték fejében szerezte meg a tulajdonjogot. az okirati elv Az ingatlan-nyilvántartási eljárásban fontos az a kérdés, hogy mi alapján készülhet el a bejegyzés, tehát milyen iratokat kell beadni a földhivatalba. Az ingatlan-nyilvántartásban jog bejegyzésére, jogilag jelentős tény feljegyzésére vagy adatok átvezetésére - ha törvény másként nem rendelkezik - csak az e törvényben meghatározott okirat vagy jogerős hatósági, illetve bírósági határozat alapján kerülhet sor. Ennek oka nyilván a jogbiztonság erősítése, hiszen minősített okiratokat kell produkálni a bejegyzés lehetőségéhez. Kétféle okiratról beszélünk: - közokiratról - magánokiratról Emlékeztetőül a két fogalom: Az olyan okirat, amelyet bíróság, közjegyző vagy más hatóság ügykörén belül a megszabott alakban állított ki, mint közokirat teljesen bizonyítja a benne foglalt intézkedést vagy határozatot, továbbá az okirattal tanúsított adatok és tények valóságát, úgyszintén az okiratban foglalt nyilatkozat megtételét, valamint annak idejét és módját. A közokiratot az ellenkező bebizonyításáig valódinak kell tekinteni, de ellenbizonyításnak a közokirattal szemben is helye van. A magánokirat az ellenkező bebizonyításáig teljes bizonyítékul szolgál arra, hogy kiállítója az abban foglalt nyilatkozatot megtette, illetőleg elfogadta, vagy magára kötelezőnek ismerte el, feltéve, hogy az alábbi feltételek valamelyike fennáll: a) a kiállító az okiratot saját kezűleg írta és aláírta; 7
8 b) két tanú az okiraton aláírásával igazolja, hogy a kiállító a nem általa írt okiratot előttük írta alá, vagy aláírását előttük saját kezű aláírásának ismerte el; c) a kiállító aláírása vagy kézjegye az okiraton bíróilag vagy közjegyzőileg hitelesítve van; d) a gazdálkodó szervezet által üzleti körében kiállított okiratot szabályszerűen aláírták. A magánokirat valódiságát csak akkor kell bizonyítani, ha azt az ellenfél kétségbevonja, vagy a valódiság bizonyítását a bíróság szükségesnek találja. Az okiratok kötelező alkalmazása garanciális kérdés. A beadott iratoknak megvannak azok a formai, tartalmi elemei, amelyek alkalmassá teszik az ingatlan-nyilvántartási bejegyzésre. Itt van fontos szerepük az úgynevezett hiteles helyeknek, amelyek már a hivatalhoz érkezés előtti fázisban kontrollálják az ügyfél személyét, a szerződéses szándékot, s az akaratnyilvánítás szabadságát. A földhivatalok regisztrációs szervek, a fentiekben említett kontroll nem tartozik a feladatkörükbe. A beadott iratokat a rá vonatkozó jogszabályok szerint vizsgálják meg, s ha megfelelnek azoknak, úgy bejegyzik, ellenkező esetben elutasítják. A mögöttes szándék, a háttér vizsgálata nem feladatuk. Az ingatlan-nyilvántartásban bejegyzésre vagy törlésre vonatkozó iratok döntő többsége nem selejtezhető, azt okirattárban, majd 15 év után levéltárban kell megőrizni. Ez is alátámasztja az okiratok papír alapon történő beadását, kezelését, hiszen csak ilyen formában biztosított az iratok megőrizhetősége. A törvény kizárólag az Inytv.-ben meghatározott esetekben teszi lehetővé az egyes eljárási cselekmények elektronikus úton történő gyakorlását. Az ingatlan-nyilvántartási szakterület a számítástechnikai eszközök nyújtotta előnyök kihasználásától természetesen nincs elzárva. Egyrészt maga az ügyintézés a földhivatal oldaláról teljes egészében gépi feldolgozású, másrészt pedig az ingatlan-nyilvántartási adatok szolgáltatásának egyre növekvő hányada adatátviteli vonalon keresztül történik. Az ingatlan-nyilvántartás tárgya maga a jogi értelemben vett ingatlan. Ingatlannak minősül általában a földterület és mindaz, ami vele szilárd összeköttetésben van (pl. lakóház). Az ingatlan-nyilvántartásnak az ún. önálló ingatlanok képezik a tárgyát, azok, amelyek önállóan (saját helyrajzi számmal megjelölve) az ingatlanforgalomban részt vesznek, öröklés tárgyai lehetnek. Önálló ingatlanok: a földrészlet és az ún. egyéb önálló ingatlanok (pl. a társasházban lévő öröklakás). Helyrajzi szám A községekben, a városokban, a megyei jogú városokban és a fővárosban (közigazgatási egység) minden egyes földrészletet - egyértelmű azonosíthatóságuk érdekében - helyrajzi számmal kell megjelölni. A helyrajziszámozást közigazgatási egységenként külön-külön kell elvégezni. A közigazgatási egységen belül egy helyrajzi szám csak egyszer fordulhat elő. Helyrajziszámozás szempontjából a közigazgatási egység földrészletei belterületi, külterületi és különleges külterületi (a korábban zártkertként nyilvántartott terület) egységet alkotnak. 8
9 A külterületi földrészleteket a központi belterület 01-es számát követő nullás számokkal (02, 03, 04 stb.) a földrészletek elhelyezkedésének sorrendjében kell megjelölni. A közigazgatási egység vagy az ahhoz tartozó fekvés újfelmérése, térképfelújítása során a földrészletek korábbi, meglévő helyrajzi számait csak indokolt esetben szabad megváltoztatni (át-helyrajziszámozni). A közös udvarból a különböző tulajdonban lévő épületek által elfoglalt területeket - ha ezek már korábban is önálló helyrajzi számmal voltak megjelölve - önálló helyrajzi számmal kell ellátni még abban az esetben is, ha az épületeket időközben lebontották. Az ingatlan-nyilvántartás tartalmazza: a) az önálló ingatlanok adatait (többek közt a település nevét, a helyrajzi számot, a terület nagyságát és művelési ágát), b) a jogosultak beazonosítására szolgáló adatokat (személyazonosító és lakcím), c) az ingatlanhoz kapcsolódó jogokat és jogilag jelentős tényeket. A törvény tételesen felsorolja (taxálja) azokat a jogokat és tényeket, amelyek az ingatlannyilvántartásba bejegyezhetők, illetőleg feljegyezhetők. Lényeges rendelkezése a törvénynek, hogy az ott felsorolt jogokon és tényeken kívül az ingatlan-nyilvántartásba más jog bejegyzését, tény feljegyzését csak törvénnyel lehet elrendelni. A magánszemélyek közötti ingatlan forgalom során a bejegyezhető jogok közül különös jelentőséggel bírhat: tulajdonjog, illetőleg állami és helyi önkormányzati tulajdon esetében a vagyonkezelői jog, a haszonélvezeti jog és használat joga, a telki szolgalmi jog, állandó jellegű földmérési jelek, vezetékjog, vízvezetési és bányaszolgalmi jog, az elővásárlási jog visszavásárlás jog, vételi jog, a tartási és életjáradéki jog, a jelzálogjog, a végrehajtási jog. Az ingatlant érintő tények közül különös jelentőséggel bírhat: a jogosult kiskorúsága vagy gondnokság alá helyezése, a jogosulttal szemben megindított felszámolási vagy végelszámolás eljárás, a kisajátítási eljárás megindítása, épület létesítése vagy lebontása, a bírósági ítéleten alapuló tulajdoni korlátozás, a telekalakítási és építési tilalom elrendelése, a szerződésen vagy végintézkedésen alapuló elidegenítési és terhelési tilalom, a törvényben meghatározott perek és büntetőeljárás megindítása. árverés, nyilvános pályázat kitűzése, a zárlat, zár alá vétel, zár alá vételt megelőző biztosítási intézkedés, tulajdonjog fenntartással történt eladás. 9
10 Tulajdonjog fenntartással történt eladás ténye jegyezhető fel az ingatlan tulajdonjogának a futamidő végén - minden további jognyilatkozat nélkül (ide nem értve a tulajdonjog bejegyzési engedélyt) - történő átszállását eredményező pénzügyi lízingbe adás esetében is. Az adatok, jogok és tények bejegyezésének részletes szabályait a törvény végrehajtási rendelete határozza meg. A törvény szerint az ingatlan-nyilvántartás a számítógépes formában megjeleníthető részei: a) a tulajdoni lap, b) a tulajdoni lapról törölt bejegyzések jegyzéke, c) az ingatlan-nyilvántartási térkép és d) az okirattár. a) A törvény értelmében az ingatlan-nyilvántartás központi része a tulajdoni lap, amely tartalmazza az ingatlan azonosítási és egyéb jelentős adatait, valamint az ingatlanhoz kapcsolódó tulajdonjogot és egyéb jogokat, továbbá a jogi szempontból jelentős tényeket is. A tulajdoni lapnak sajátos szerkezetű változata a tulajdoni törzslap és a tulajdoni különlap, amelyek alkalmazására az ún. egyéb önálló ingatlanok (társasházi öröklakás stb.) esetében van szükség. b) A törvény a törölt bejegyzések jegyzékét az ingatlan-nyilvántartás egyik alapvető részeként szabályozza. A rendelkezés a nyilvántartás számítógépesítéséhez kötődik. Lényege, hogy a közhitelesség érdekében a település ingatlan-nyilvántartásának számítógépes rendszerében a gépi adathordozón meg kell őrizni a tulajdoni lapról törölt bejegyzéseket és adatokat, a törlésre vonatkozó határozatok számát, amelynek alapján az adott ingatlanra vonatkozó jogi láncolat lépésenként nyomon követhető. c) A törvény szerint ingatlan-nyilvántartási térképként a földmérési alaptérkép nyilvántartási példányát kell használni. A térkép tartalmazza mindazokat az adatokat, amelyek a nyilvántartott ingatlannal összefüggnek. d) Az okirattár az ingatlan-nyilvántartás része. Mindazon magán- és közokiratok itt kerülnek elhelyezésre, amelyek a nyilvántartás tartalmában bekövetkezett változások alapjául szolgálnak. A törvény szerint az ingatlanhoz kapcsolódó jog, tény keletkezését, módosulását kérelemre vagy hatósági megkeresésre kell az ingatlan-nyilvántartásba bejegyezni. E változások bejegyzésére hivatalból csak kivételesen és szűk körben (rendszerint a túlhaladott bejegyzések törlése tekintetében) van lehetőség. A kérelem benyújtása az ingatlan-nyilvántartást vezető földhivatalhoz kötelező, ha az ingatlanhoz kapcsolódó jog vagy tény megváltozik. A bejegyzést - ha jogszabály rendelkezéséből vagy a felek megállapodásából más nem következik - annak kell kérnie, aki ezáltal jogosulttá válik (adásvételnél például a vevőnek). Kérheti a bejegyzést az is, akinek ez bejegyezett jogát érinti. A kérelmet a bejegyzés alapjául szolgáló szerződés (jognyilatkozat) keltétől számított 30 napon belül kell a körzeti földhivatalhoz benyújtani. A bejegyzés iránti kérelem benyújtására vonatkozó határidő túllépésének vagy elmulasztásának szankciója az illetékekről szóló törvény szerinti mulasztási bírság kiszabása, tekintve, hogy a kérelem földhivatali benyújtása egyidejűleg a 10
11 vagyonszerzés illetékkiszabás céljára való bejelentésének is minősül. Kötelező bejelentés alá tartozik az ingatlan-nyilvántartásba bejegyzett jogosult nevének, lakcímének (telephelyének, székhelyének) megváltozása is. A törvény elkülönítetten határozza meg az adatváltozás átvezetése, a jogok bejegyzése és a tények feljegyzése alapjául szolgáló okiratokat. A jogok, tények bejegyzése alapjául szolgáló okiratok a jogosultak olyan megállapodását, illetőleg a hatóságoknak olyan rendelkezését tanúsítják, amelyek a jogok keletkezését, módosulását vagy megszűnését eredményezik. A bejegyzés alapjául szolgáló okiratok magánokiratok vagy közokiratok lehetnek. E két okirat fogalmát a polgári perrendtartásról szóló törvény egyértelműen meghatározza. A törvény tételesen meghatározza az okiratok kellékeit, amelyek minimálisan szükségesek ahhoz, hogy az okirat alapján bejegyzés legyen teljesíthető. A tulajdonjog, haszonélvezeti jog, a használat joga, szolgalmi jog, vételi jog, jelzálogjog keletkezésére, módosulására, illetve megszűnésére vonatkozó bejegyzésnek közokirat, ügyvéd által ellenjegyzett magánokirat alapján van helye. Kivételt csak azok a jelzálogjog alapításáról, vagy megszűnéséről rendelkező okiratok jelentenek, amelyek esetében a nyilatkozattevő, illetve szerződő fél hitelintézet. Az ügyvédi ellenjegyzés fogalma az okiratban foglalt ügylet szakszerűségéért, tartalmi és alaki jogszerűségéért való felelősségvállalást is jelent. Más jog, vagy tény bejegyzése (pl. lakcímváltozás bejelentése) alapjául a magánokirat akkor is elfogadható, ha azon két tanú az aláírásával igazolja, hogy a nyilatkozattevő a nem általa írt okiratot előttük írta alá, vagy aláírását előttük saját kezű aláírásának ismerte el. Jogi személyeknek és jogi személyiség nélküli szervezeteknek a bejegyzési kérelemhez csatolniuk kell a keletkezésüket tanúsító cégbejegyzés és a képviseleti jogosultságot igazoló okirat (aláírási címpéldány és cégmásolat) eredeti vagy közjegyző által hitelesített példányát. Ha ezek valamelyikét a körzeti földhivatalhoz már korábbi ügyben benyújtották, az újabb bejegyzési kérelemben elegendő erre utalni. A közelmúltban megtett intézkedések ellenére a földhivatali beadványok elintézési határideje esetenként elhúzódik. A beadvány érkezése és elintézése között az ingatlan-nyilvántartást sokan megtekintik. Félrevezető lenne, ha a betekintő személyt a tulajdoni lap nem figyelmeztetné arra, hogy az ingatlanra vonatkozóan elintézésre váró beadvány van. Ezen figyelemfelhívás a széljegy intézménye. A beadvány iktatószámát a benyújtás napján a tulajdoni lapon fel kell jegyezni (széljegy). A tulajdoni lapon feltüntetett széljegy az ingatlan-nyilvántartási eljárás megindítását tanúsítja. A kérelem elintézése után a széljegyet törölni kell. A földhivataloknak iratbevételi kötelezettségük van, tehát nem válogathatnak a beadásra szánt iratok között. Bár vannak olyan iratok, melyeket nem kell széljegyezni, de azokat, amelyeknek a nyilvántartásra befolyása van igen. A széljegy azt bizonyítja, hogy a nyilvántartásba valaki valamilyen iratot adott be. Ez nem jelenti azt, hogy az bejegyezhető, azt sem, hogy el kell utasítani, egyszerűen csak annyit, hogy egy irat beadásra került. A széljegyeket csak beadásuk sorrendjében lehet elintézni, így az oda beadott bármilyen irat a későbbieket elintézéséig visszatartja. A törvény részletesen meghatározza az ingatlan-nyilvántartási ügyben hozott határozatok tartalmát. Garanciális jellegű rendelkezése a törvénynek, hogy a földhivatal a jogok, tények tárgyában már meghozott határozatát nem vonhatja később vissza. Az új határozat ugyanis alapot adhatna arra, hogy a visszavont határozattal bejegyzett jogra alapozott további jogszerzés (pl. a bejegyzett tulajdonos már továbbadta az ingatlant) sorsa bizonytalanná váljon. Ezért a törvény kizárólag a bejegyzés iránti kérelmet elutasító határozat utólagos 11
12 módosítását teszi lehetővé. Ezekben az esetekben ugyanis az elutasított kérelemre alapozott további jogszerzés lehetősége kizárt. Természetesen a földhivatal határozata ellen is van helye rendes jogorvoslatnak. A körzeti földhivatal határozata ellen a kézbesítéstől számított harminc napon belül a megyei földhivatalhoz lehet fellebbezni. A megyei földhivatal a fellebbezéssel megtámadott határozatot helyben hagyhatja, megváltoztathatja vagy megsemmisítheti, és új eljárást rendelhet el. A jogok és tények bejegyzése, illetőleg adatok átvezetése tárgyában hozott megyei földhivatali határozat ellen bírósági jogorvoslati kérelmet nyújthat be az, akinek jogát a határozat sérti, továbbá közérdekű jogorvoslatot terjeszthet elő az ügyész. A földhivatalok szolgáltató jellegű hatósági tevékenysége az adatszolgáltatás, amelynek során az érdekeltek részére különböző módokon hozzáférhetővé teszik az ingatlan-nyilvántartás adatait. A törvény abból indul ki, hogy az ingatlan-nyilvántartási adatoknak az érdekeltek részére való szolgáltatása a földhivatalnak a nyilvánosság elvéből folyó kötelezettsége. A törvény az adatszolgáltatásra vonatkozó szabályok meghatározásánál figyelembe veszi a számítógépesítés által kínált lehetőségeket. Az ingatlan-nyilvántartás megtekintése céljából a tulajdoni lap tartalmát az azt kezelő számítástechnikai eszköz képernyőjén olvasható formában kell megjeleníteni. A törvény lehetővé teszi, hogy az ügyfelek az ingatlannyilvántartás tartalmát a földhivatalnál erre a célra rendszeresített számítástechnikai eszközzel maguk is lekérdezhessék. Az ilyen számítástechnikai eszköz azonban nem lehet alkalmas arra, hogy az ügyfelek az ingatlan-nyilvántartás tartalmát megváltoztassák. A törvény szerint az ingatlan-nyilvántartás megtekintése a tulajdoni-lapról kinyomtatott (nem hitelesített) másolat átadásával is biztosítható. Újszerű rendelkezés, hogy számítástechnikai eszközzel a megtekintést más földhivatal is lehetővé teheti, mint amelyik az adott település ingatlan-nyilvántartását vezeti. A törvény lényegében fenntartja a hiteles tulajdoni lap másolatok kiadásának korábbi szabályait, azzal a változtatással, hogy a szolgáltatók körét jelentősen bővíti. Ilyen tulajdoni lap másolatot nemcsak az adott ingatlan tulajdoni lapját vezető, hanem bármely másik körzeti földhivatal is kiállíthat, továbbá az ingatlan fekvése szerint illetékes önkormányzat jegyzője, valamint a közjegyző (a hagyatéki eljárással kapcsolatban). Adatvédelmi célból a törvény meghatározott korlátozásokkal teszi csak lehetővé a megszűnt tulajdoni lapról hiteles másolat kiadását. A másolatok elkészítéséért - meghatározott kivételektől eltekintve - díjat kell fizetni. A törvény az ingatlan-nyilvántartási adatok szolgáltatása során csak korlátozott mértékben teszi lehetővé a természetes személyazonosító adatok és a személyi azonosító felhasználását. Ezek az azonosítók nem használhatók fel arra a célra, hogy azok alapján a számítógépes rendszerből adott tulajdonos valamennyi ingatlana lekérdezhető legyen. A korlátozás nem vonatkozik arra az esetre, ha a tulajdonos valamennyi ingatlanának lekérdezése a bíróság, a nemzetbiztonsági szolgálat, a nyomozó hatóság és az ügyészség meghatározott feladatainak ellátása céljából, valamint ha a hagyatéki eljárás lefolytatásához szükséges. A törvény általános szabályként írja elő, hogy az ingatlan-nyilvántartás adatbázisához saját számítástechnikai eszközzel történő csatlakozásért un. egyszeri csatlakozási díjat, az adatok lekérdezéséért pedig igazgatási szolgáltatási díjat kell fizetni, amelyek mértékét külön jogszabályok állapítják meg. 12
13 A tulajdoni lap Az ingatlan-nyilvántartásban az ingatlan adatait, valamint az ingatlanhoz kapcsolódó jogokat és jogilag jelentős tényeket, továbbá azok jogosultjait és a jogosultak adatait a tulajdoni lapra kell bejegyezni, feljegyezni, illetve azon átvezetni. A tulajdoni lapokat településenként egytől kezdődően számozni kell. A tulajdoni lap száma mellett minden tulajdoni lapon a település nevét is fel kell tüntetni. Az ingatlan-nyilvántartás számítógépes rendszerében az ingatlan tulajdoni lapjának száma megegyezik a helyrajzi számmal. Az ingatlanok helyrajzi számozásának megállapítására vonatkozó szabályokat a miniszter rendeletben állapítja meg. Egyes ingatlanok sajátos nyilvántartási szempontjaira figyelemmel a tulajdoni lap - egymással összetartozó - tulajdoni törzslapként és tulajdoni különlapként is vezethető. A tulajdoni lap részei A tulajdoni lap Tulajdoni lap közhitelesen tanúsítja az ingatlanra vonatkozó jogokat és kötelezettségeke. A tulajdoni lap tartalmazza az ingatlan adatait, a tulajdonosi szerkezetet, valamint az ingatlant terhelő terheket. A hitelintézetek általában a teljes tulajdonlapot kérik a hitelbírálathoz, amely annak kiváltáskori adatokon túl tartalmazza a korábbi bejegyzéseket is. A tulajdoni lapot bárki megtekintheti és kikérheti. Tulajdoni lap részei: - Az első rész az ingatlan adatait tartalmazza: a település nevét, az ingatlan fekvését (belterület vagy külterület), a belterületen lévő ingatlannál az utca (tér, körút stb.) nevét és a házszámot, a helyrajzi számot, az ingatlan területének nagyságát, művelési ágát és a művelés alól kivett terület elnevezését, az épület fő rendeltetés szerinti jellegét (lakóház, üdülő, gazdasági épület stb.), az ingatlan jogi jellegét (pl. társasház, szövetkezeti ház, műemlék, tanya stb.) stb. - A második rész az ingatlan tulajdonosainak nevét, valamint ingatlan-nyilvántartási szempontból egyéb, személyazonosításra alkalmas adatokat, (a tulajdonos kiskorúságát, vagy gondnokság alá helyezésének tényét), jogi személynél a megnevezését, illetőleg székhelyét rögzíti. - A harmadik rész az úgynevezett teherlap tartalmazza az ingatlanon fennálló egyéb jogokat, mint például haszonélvezeti, használati jog, telki szolgalmi jog, elő- és visszavásárlási, valamint vételi jog, tartási és életjáradéki jog, jelzálogjog, végrehajtási jog fennállását. A tulajdoni lapnak ez a része még tartalmazza a bejegyző határozat számát, továbbá a jogosultnak a nevét és a lakóhelyét (székhelyét), valamint az ingatlanhoz, vagy bejegyzett jogokhoz kapcsolódó ún. tényeket is (pl.elidegenítési és terhelési tilalmat; telekalakítási és építési tilalom elrendelésének tényét; árverés kitűzésének a tényét; a törölt zálogjog ranghelyének a fenntartását stb). Ha olyan tulajdoni lap másolatunk van, amelyen a III. rész "Bejegyzést nem tartalmaz", akkor megnyugodhatunk, hogy a másolat készítése időpontjában az ingatlan tehermentes, azonban a széljegyeket, azok tartalmát ebben az esetben is ellenőrizni kell, hiszen a bejegyzés iránti eljárás folyamatban lehet. 13
14 Perfeljegyzés A bíróság - az ügyfél kérelmére - előzetesen végrehajtható végzéssel megkeresi az ingatlanügyi hatóságot: a törlési és kiigazítási, az ingatlan tulajdonjogát érintő, az ingatlanon fennálló közös tulajdon megszüntetése iránti, az ingatlanra vonatkozó házassági vagyonjogi, valamint a jelzáloggal biztosított, illetőleg önálló zálogjogba foglalt követelés érvényesítése iránti per megindítása tényének feljegyzése iránt. A bíróság hivatalból értesíti az ingatlanügyi hatóságot: A bejegyzéssel vagy az alapjául szolgáló okirattal kapcsolatban elkövetett bűncselekmény miatt indult büntetőeljárásról A per feljegyzésről szóló ingatlanügyi hatósági határozat ellen fellebbezésnek nincs helye. Betekintés az ingatlan-nyilvántartásba Az ingatlan-nyilvántartásba való betekintés céljából az érintett tulajdoni lap tartalmát számítástechnikai eszközzel, olvasható formában kell megjeleníteni. A betekintést az ingatlanügyi hatóság kérelemre biztosítja. A betekintés iránti kérelemben fel kell tüntetni a kérelmező természetes személyazonosító adatait. A kérelemben szereplő adatokat az ingatlanügyi hatóság a személyazonosság igazolására szolgáló okmányból ellenőrzi. A betekintés magában foglalja a feljegyzés készítésének lehetőségét is. Széljegy: A tulajdoni lap első részén az ingatlan adatait megelőzően rögzítik az ún. széljegyzéseket. Az ingatlannal kapcsolatos beadványok a benyújtás, azaz az érkeztetés napján széljegy formájában az I. részt megelőzően feljegyzésre kerülnek. Ezek a széljegyzések azt tanúsítják, hogy megindult, folyamatban van egy eljárás az ingatlannyilvántartásba való bejegyzés iránt. 14
15 AZ INGATLAN-NYILVÁNTARTÁSI ELJÁRÁS A tulajdoni lap 15
16 AZ INGATLAN-NYILVÁNTARTÁSI ELJÁRÁS (vázlatosan) Az eljárás menete Illetékes hatóságok Körzeti földhivatal I. Fokon eljáró szerv A megyei FH irányítása alatt áll Megyei Földhivatal II. Fokon eljáró szerv Kormányhivatalokon belül működik Vidékfejlesztési miniszter (VM) irányítása alatt áll VM Földügyi Főosztály Felelős az ingatlannyilvántartásra vonatkozó jogszabályok, irányelvek szakmai kidolgozásáért, az ingatlan-nyilvántartást érintő más jogszabályok véleményezéséért, a földhivatalok ingatlan-nyilvántartási tevékenységének irányítása, felügyelete és ellenőrzése a földüggyel kapcsolatos központi területi adatszolgáltatások. Az ingatlannyilvántartás fogalma: Az ingatlannal kapcsolatos jogok bejegyzésére és tények feljegyzésére, illetve az ingatlan adataiban bekövetkezett változások átvezetésére irányuló közigazgatási hatósági eljárás. Ügyfél akit az ingatlan-nyilvántartásba jogosultként bejegyeztek, aki a bejegyzés folytán jogosulttá, illetve kötelezetté válna, a feljegyzés rá nézve előnyt vagy terhet jelentene, az ingatlan-nyilvántartási eljárás bejegyzett joga a javára vagy terhére feljegyzett tény megváltozását vagy törlését eredményezné az eljárást kezdeményező hatóság, valamint az adatváltozást bejelentő személy 16
17 Az eljárás megindítása 1. Az ingatlanhoz kapcsolódó jog vagy tény keletkezésének, módosulásának, illetve megszűnésének bejegyzésére irányuló eljárás: kérelemre megkeresésre. 2. Adatváltozás átvezetésére irányuló eljárás kérelemre megkeresésre bejelentésre. Az eljárás megindításának kötelessége A kötelezettség célja: az ingatlan-nyilvántartás és a valóságos viszonyok összhangjának biztosítása. Kérelem a bejegyzés alapjául szolgáló szerződés keltétől számított 30 napon belül kell benyújtani (elmulasztása esetén: bírság) Bejelentési kötelezettség Az ingatlan tulajdonosa, az állam tulajdonosi jogait gyakorló szerv, a vagyonkezelő, illetve a használó a változás bekövetkezésétől, tudomásszerzéstől számított 30 napon belül köteles bejelenteni: az ingatlan határvonalában, területében, a földrészlet művelési ágában és a föld minőségében bekövetkezett változást, a nyilvántartás tárgyát képező épület, építmény létesítését, bővítését, illetve lebontását. nevének, illetve lakcímének (székhelyének, telephelyének) megváltozását. Formakényszer Rendeletében meghatározott nyomtatvány. A formanyomtatvány tartalmazza a kérelem kötelező tartalmi elemeit. Az adatváltozás bejelentésére nem áll fenn formakényszer. Szükséges dokumentumok 2 eredeti és 1 másolati példányban a bejegyzés alapjául szolgáló okiratot, közjegyzői okirat esetén a közjegyzői okirat hiteles másolatának 2 eredeti és 1 másolati példányát Kötelező jogi képviselet Ahol jogváltozás bejegyzésének alapjául közjegyző által készített okirat vagy ügyvéd által ellenjegyzett magánokirat szolgál, a jogi képviselet kötelező. Ennek megfelelően nem kötelező például jogi képviselet névváltozás vagy lakcímváltozás bejelentésekor. Jogok bejegyzése és tények feljegyzése alapjául szolgáló okiratok 1. közokirat, 2. teljes bizonyító erejű magánokirat 3. ezeknek a közjegyző által hitelesített másolata 17
18 amely a bejegyzés tárgyát képező jog vagy tény keletkezését, módosulását, illetve megszűnését igazolja, továbbá tartalmazza a bejegyzést, feljegyzést megengedő nyilatkozatot jogosult részéről (bejegyzési engedély) Az okiratok kellékei a) az ügyfél természetes személyazonosító adatait, lakcímét és személyi azonosítóját, b) a statisztikai számjellel rendelkező szervezet adatait c) az érintett ingatlan pontos megjelölését (település neve, helyrajzi szám) és a bejegyzéssel érintett tulajdoni hányadot, d) a jog vagy tény pontos megjelölését, e) a jogváltozás jogcímét, f) az érdekeltek megállapodását, a bejegyzett jogosult bejegyzést engedő nyilatkozatát, g) a szerződő felek állampolgárságra vonatkozó nyilatkozatát. Hiánypótlás Ha a kérelemnek, illetőleg mellékletének vagy a bejegyzés alapjául szolgáló okiratnak pótolható hiányossága van - ideértve az igazgatási szolgáltatási díj meg nem fizetését is -, a kérelmezőt tizenöt napon belül fel kell hívni a hiány pótlására. Nem alkalmas hiánypótlásra a bejegyzés, feljegyzés alapjául szolgáló okirat, és a kérelmet határozattal el kell utasítani, ha ahhoz, hogy bejegyezhető legyen, a) a benyújtott okirat tartalmát, így különösen az abban megjelölt jogcímet kellene módosítani vagy pótolni, b) a szerződő vagy jogosult, illetőleg kötelezett felek személyét kellene megváltoztatni a jogutódlás kivételével, c) a település megjelölése, az ingatlan fekvése és helyrajzi száma módosulna, vagy ezeket együtt kellene utólag megjelölni, d) a szerződő, jogosult, illetőleg kötelezett felek bármelyikének az aláírását kellene utólag pótolni, e) az okirat ellenjegyezéséről, az aláírás közjegyzői hitelesítéséről, tanúk általi aláírásáról kellene gondoskodni, f) a bejegyzési engedélyt kellene pótolni, kivéve, ha a bejegyzett jogosult a bejegyzés alapjául szolgáló okiratban nyilatkozott arról, hogy a bejegyzési engedélyt későbbi időpontban, de legfeljebb az okirat ingatlanügyi hatósági benyújtását követő 6 hónapon belül megadja, g) okirat keltezésének helyét vagy az időpontját kellene feltüntetni, h) az ingatlanügyi hatóság által hatályos záradékkal ellátott változási vázrajzot, vagy a vázrajzon a törvényben meghatározott személyek aláírását kellene pótolni. A hiány pótlására való felhívás és érdemi vizsgálat nélküli végzéssel történő elutasítás a) a kérelem vagy a benyújtott okirat érthetetlen, ellentmondó, b) a kérelem nem tartalmazza a kérelmező nevét, lakcímét az érintett ingatlan helyrajzi számának és annak a jognak, ténynek vagy adatnak a megjelölését c) olyan jogra vagy tényre vonatkozik, amely nem tárgya az ingatlan-nyilvántartásnak, d) az az ingatlan, jog vagy tény, amelyre a bejegyzést kérték az ingatlan-nyilvántartásban nem szerepel, e) a bejegyzési kérelmet arra nem jogosult nyújtotta be. 18
19 A beadványok intézése A beadványokat az iktatószámok sorrendjében kell intézni. Az egyidejűleg érkezett beadványok bejegyzésének ranghelyét a bejegyzés alapjául szolgáló okiratok keltezésének időpontja határozza meg. A beadványok rangsora valamennyi érdekelt hozzájárulásával megváltoztatható Széljegyzés A beadvány iktatószámát a benyújtás napján a tulajdoni lapon fel kell jegyezni (széljegy) A beadvány tartalmára röviden utalni kell. A bejegyzés, átvezetés, feljegyzés iránti ingatlan-nyilvántartási eljárás megindítását tanúsítja. A tulajdoni lap tartalmát érintő változás, illetve a változás átvezetésére irányuló kérelem elutasításának bejegyzése után a széljegyet törölni kell. Az ingatlan-nyilvántartási beadványokon a kezelő köteles az iktatóbélyegző adatain kívül feltüntetni a bejegyzés alapjául szolgáló okiratok darabszámát. Az iratok iktatása alszámokra tagolódó sorszámos rendszerben történik. Az iktatószám az iktatókönyvi sorszámból, az esetleges alszámból és az évszámból áll (pl. 627/3/2004.) Az iktatószámok minden évben 1- gyel kezdődnek. A földhivatali számkeretek: földmérési ügyiratok között, osztatlan közös tulajdon megszüntetésére irányuló eljárások között, a földvédelmi és földminősítési iratokat között, a földhivatali általános ügyiratokat között, az informatikai ügyiratokat között, a pénzügyi-gazdasági iratokat között, az ingatlan-nyilvántartási ügyiratokat től kezdődően, a földhasználati ügyiratok től kezdődően, telekalakítási eljárások től kezdődően. A földhivatali gyűjtőszám speciális iktatószám; a rendszeresen előforduló, egy intézkedéssel lezáruló ügyek nyilvántartására szolgál. Ilyenek: a tulajdoni lap másolat kiadása, térképmásolatok kiadása, teljes körű adatszolgáltatás, egyéb adatszolgáltatás, földmérési munkák befejezése, vizsgálata, záradékolása, stb. A földhivatali másolatokat erre a célra rendszeresített lapon kell megrendelni, és a megrendeléseket gyűjtőszámra kell iktatni. Az iktatás során, továbbá az ügyintézés különböző fázisaiban az iktatókönyvben és az ügyiraton, illetve az előadói íven fel kell tüntetni az iktatószámot; az iktatás időpontját; az irat küldőjének azonosító adatait; a küldő iktatószámát; az irat tárgyát (ingatlan-nyilvántartási ügyekben a település nevét és a helyrajzi számot is); az elő- és utóirat iktatószámát; az ügyintéző szervezeti egység és az ügyintéző azonosító adatait; az elintézés határidejét; az elintézés módját, idejét; az esetleges címzetteket; a kezelési feljegyzéseket; az irattári tételszámot; az expediálás módját és keltét; az irattárba helyezés keltét, valamint a mellékletek számát. Az ügy tárgyát a "Tárgy" rovatba rövid, érthető szöveggel kell beírni Határozat 30 napon belül A kérelemnek helyt adó határozat a tulajdoni lap másolatával is közölhető (egyszerűsített határozat). 19
20 A határozat tartalmának megfelelő változást az ingatlanügyi hatóság bejegyzi, illetőleg feljegyzi a tulajdoni lapra, illetve átvezeti az ingatlan-nyilvántartási térképen, ha az annak tartalmát is érinti. Soronkívüliség A beadványt soron kívül kell elintézni, ha arról törvény rendelkezik, vagy ha az ingatlanügyi hatóság az ügyfél kérelmére indokolt esetben a beadvány soron kívüli elintézését írásban engedélyezi. Az e kérdésben való döntés ellen nincs jogorvoslat. A beadvány soron kívüli elintézése esetén az ugyanarra az ingatlanra vonatkozó, megelőző beadványokat felül kell vizsgálni, és ha bármelyik elintézésének akadálya van, a soronkívüliség nem végrehajtható. Fellebbezés az I. fokú határozat ellen Határidő A körzeti földhivatal határozata ellen :a kézhezvételtől számított 30 napon belül, végzése ellen: a kézhezvételtől számított 15 napon belül Az az érdekelt, akinek a körzeti földhivatal döntését nem kézbesítették, legkésőbb a bejegyzéstől számított 1éven belül kérheti a határozat kézbesítését és a kézbesítéstől számított 15 napon belül terjeszthet elő fellebbezést. Fellebezés esetén a földhivatal döntési lehetőségei: Saját hatáskörben: a fellebbezés érkezésétől számított 8 napon belül saját hatáskörben eljárva kijavítsa, kiegészítse, jogszabálysértő döntését módosítsa vagy visszavonja. II. fokú eljárásra a Megyei Földhivatalhoz felterjeszti 1. a fellebbezés felterjesztésétől 30 napon belül elbírálja a fellebbezést; a fellebbezéssel támadott döntést helybenhagyja, megváltoztatja vagy megsemmisíti és a körzeti földhivatalt új eljárásra utasítja. 2. megyei földhivatal döntését a körzeti földhivatal kézbesíti; 3. A kézbesítést megelőzően a körzeti földhivatal a szükséges bejegyzést elvégzi. Bírósági jogorvoslati kérelem A kérelem feltételei csak jogerős határozat ellen kérhető, ha az eljárásban az ügyfél fellebbezési jogát kimerítette, vagy a fellebbezés kizárt, bírósági felülvizsgálatának kezdeményezésére csak jogszabálysértés esetén kerülhet sor. A kereset benyújtására jogosultak akiknek jogát a határozat sérti + közérdekű jogorvoslatot terjeszthet elő az ügyész is. a keresetet az ellen a közigazgatási szerv ellen kell indítani, amelyik a felülvizsgálni kért határozatot hozta. A keresetlevelet jogszabálysértésre hivatkozással az elsőfokú közigazgatási határozatot hozó szervnél a felülvizsgálni kért határozat közlésétől számított harminc napon belül kell benyújtani vagy ajánlott küldeményként postára adni. 20

References: Bíróság 
 Bíróság 
 bíróság 
 bíróság 
 bíróság 
 bíróság 
 bíróság